Næsen: Næsen minder mig rigtig meget om en bourbon og det er en bourbon med hvede i sin mash bill. Måske lidt hen i noget Maker’s Mark. Der er også en lidt skarp alkoholisk note, nærmest som acetone. Den forsvinder dog efter noget tid og så er der pludselig masser af tropefrugter. Banan, melon og kokosnød. Det er ren grain whisky, så den minder mig også om glasur, ligesom der er vanilje og en hel del fad.